Planilandia

Planilandia: Un novella de multe dimensiones (traduction del anglese: Flatland: A Romance of Many Dimensions) es un novella satyric per le scriptor Edwin Abbott Abbott, sub le pseudonymo Un Quadrato. Publicate in London in 1884, hodie Planilandia es considerate un classico del litteratura phantascientific europee, multe scholas de tote le mundo lo utilisa como modello pro le studio del geometria simple, e le consenso academic lo reputa un lectura legier e utile pro caper le concepto de dimension in physica. Le libro ha essite traducite in decenas de linguas, e representate in plure transpositiones theatral e cinematographic.